Anno incarnationis Domini M CC LXXXIV, mense marcio, nos Johannes, Seguinus, Philippus et Poncetus, fratres, liberi quondam domini Johannis de Aligneio, militis defuncti et Dagnone quondam uxoris dicti militis, notum facimus quod nos pro portione, sine partagio Girardi dicti Besort, fratris nostri, a predicto Johanne de Aligneio milite et Dagnona ejus uxore presentibus nostris susceptis, et ipsum Girardum contingentibus nobiscum in bonis paternis et maternis quibuscumque, damus et concedimus dicto Girardo Besort fratri nostro ad vitam ipsius solummodo, et eidem Girardo quandiu vixerit, octo libras turonenses annui redditus ipsi Girardo, sive fuerit religiosus seu etiam secularis. Damus etiam et concedimus in eleemosynam perpetuam pro premissis monasterio et ecclesie S. Martini Eduensis viginti solidos monete currentis communiter in Burgundia: videlicet tenemur singulis annis, quilibet fratrum predictorum, solvere v solidos monete currentis ut dictum est. Que omnia assidemus et assignamus predictis Girardo et monasterio super molendinum et stagnum dictos de Chamcomeaul sitos in parrochiatu de Aligneio. Actum in presencia magistri Roberti notarii Eduensis, fratris Guidonis de Castellioneto, monachi et sacriste S. Martini Eduensis, Perroneti dou Sont et Bernardi, filii Naudini Sonner, testium, etc.